Temeljem odredbe članka 277. Zakona o trgovačkim društvima (Narodne novine, br. 111/93, 34/99, 118/03, 107/07, 146/08, 137/09, 152/11, 111/12, 68/13, 110/15, 40/19, 34/22, 18/23, 130/23, 136/24) i odredbe članka 20. Statuta Buckhill d.d. sa sjedištem u Zagrebu, Remetinečka cesta 13, Uprava društva Buckhill d.d. donijela je dana 24.07.2025. odluku o sazivanju Glavne skupštine društva te temeljem iste objavljuje ovaj

**POZIV NA GLAVNU SKUPŠTINU
Buckhill d.d.**

Glavna skupština Buckhill d.d. sa sjedištem u Zagrebu, Remetinečka cesta 13, održat će se 28.08.2025. s početkom u 10,00 sati u sjedištu društva.

Za Glavnu skupštinu utvrđen je sljedeći

Dnevni red:

1. Otvaranje Glavne skupštine i utvrđivanje broja glasova prisutnih i zastupljenih dioničara
2. Izvješće Nadzornog odbora o obavljenom nadzoru vođenja poslova Društva u 2024. godini
3. Godišnji financijski izvještaji Buckhill d.d. za poslovnu 2024. godinu
4. Donošenje odluke o upotrebi dobiti iz 2024. godine

Prijedlozi odluka Glavne skupštine:

**Ad 4.** Uprava i Nadzorni odbor predlažu donošenje sljedeće odluke:

„*ODLUKU
o upotrebi dobiti za 2024. godinu*

*I.*

*Sukladno prijedlogu Uprave i Nadzornog odbora, Skupština Društva donosi odluku da se neto dobit od 97.640,50 EUR ostvarena u 2024. godini, rasporedi djelomično u iznosu od 1.250,00 EUR u zakonske rezerve Društva, a djelomično u iznosu od 96.390,50 EUR u zadržanu dobit.*

*II.*

*Uprava se zadužuje da provede ovu Odluku.*“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pisani materijali za Skupštinu bit će dostupni na uvid dioničarima u prostorijama sjedišta Društva.

Na Glavnoj skupštini imaju pravo sudjelovati i koristiti se pravom glasa svi dioničari koji su evidentirani kao dioničari u depozitoriju Središnjeg klirinškog depozitarnog društva d.d. na dan kada je sazivanje Glavne skupštine objavljeno na internetskoj stranici društva i koji su svoje sudjelovanje na Glavnoj skupštini prijavili najkasnije dva dana prije dana njezina održavanja (25.08.2025. godine). U taj se rok ne uračunava dan prispijeća prijave Društvu i dan održavanja Glavne skupštine. Prijava se podnosi putem elektroničke pošte na adresu reception@buckhill.co.uk i mora sadržavati: ime i prezime te OIB dioničara.

Buckhill d.d.